2009. gada Kuldīgas novada domes vēlēšanas
2009. gada Kuldīgas novada domes vēlēšanas notika 6. jūnijā 2009. gada Latvijas pašvaldību vēlēšanās. Vēlēšanās Kuldīgas novada domē tika ievēlēti 17 deputāti. Vēlēšanās piedalījās 9 kandidātu saraksti, kas veidoti no 163 kandidātiem. Kuldīgas novads tika izveidots administratīvi teritoriālajā reformā, tāpēc šī novada domes vēlēšanas notika pirmoreiz. Kuldīgas novadā vēlēšanas notika 20 iecirkņos. Vēlēšanās visvairāk balsu ieguva Tautas partija (46,36%), bet kopā novada domē iekļuva 5 saraksti. Kuldīgas novada domes vēlēšanās piedalījās 8795 vēlētāji jeb 41,87% no balsstiesīgajiem. No vēlēšanu aploksnēm derīgas bija 8770, bet savu balsi par kādu no sarakstiem atdeva 8626 vēlētāji.